stanford-oval/wikipedia huggingface dataset:
מטעי האומה
הערות שוליים

1 2  במשקי האפוטרופוס לנכסי נפקדים, הצופה, 4 בפברואר 1953
↑  45 אלף דונם בידי "מטעי האומה", חרות, 5 במאי 1953
↑  הצעה לפרוק מטעי האומה, מעריב, 12 ביולי 1960
↑  מטעי האומה, על המשמר, 18 בינואר 1953
↑  כרמים לא יוחכרו עוד לקבלנים פרטיים, חרות, 9 באוקטובר 1952
↑  אפרתי מוסר על תכניות תעסוקה, על המשמר, 10 באוגוסט 1952
↑  תעסוקה מלאה במגדל אשקלון, דבר, 10 באוגוסט 1952
↑  מבוקשים פועלים לקטיף צברים, דבר, 30 ביולי 1952
↑  הורד שכר פועלי מטעי האומה בעכו, על המשמר, 23 באפריל 1953
↑  ישעיהו עשני, צפת לפני מיפנה, דבר, 12 ביוני 1955
↑  שלמה גלעד, אתר מרכז וולקני
↑  דו"ח מבקר המדינה מגלה ליקויים חמורים בניהול חברת "מטעי האומה", הצופה, 11 ביולי 1960
↑  השקעות גדולות - תוצאות צנועות, דבר, 24 בפברואר 1960
↑  הוחלט על פירוק מטעי האומה, דבר, 8 בספטמבר 1960
↑  אדמות מטעי האומה לבעלות חדשה, מעריב, 22 בנובמבר 1960
↑  מטעי האומה הפסידה כסף, דבר, 27 בנובמבר 1964
↑  הודעות לציבור, דבר, 22 באוקטובר 1971
מחלת פרייברג

| --- | --- |
נמק בעצם המסרק השנייה
נמק בעצם המסרק השנייה
 תחום:  אורתופדיה
 מיקום אנטומי:  כף הרגל
 שכיחות:  לא שכיח
 תסמינים:  כאבים בכף הרגל
 קישורים ומאגרי מידע
 eMedicine:  1236085 
 MeSH:  C535636
 סיווגים
 ICD-10:  M92.7 
 
מחלת פרייברג (באנגלית: Freiberg's Infraction/ או Freiberg's disease) היא מחלה בה יש הפרעה באספקת הדם לרקמה (נמק אווסקולרי) בעצמות המסרק (באנגלית: metatarsal bones) של כף הרגל.
המחלה מתאפיינת בכאבים, נפיחות ונוקשות בקדמת כף הרגל (בגב כף הרגל ותחתית) עד לחוסר יכולת לדרוך על כף הרגל.
המחלה איננה שכיחה. היא מופיעה לרוב בקרב נשים, בעיקר צעירות, ספורטאים ואלה עם אצבע שנייה בכף הרגל ארוכה במיוחד. בדרך כלל התופעות הן לאחר הליכה מרובה, עלייה במדרגות וריצה.
רוב המקרים מופיעים במפרק המסרק השני והשלישי ובדרך כלל ברגל אחת בלבד. טווח הגילאים במחלה זו הוא בין גיל ההתבגרות לבין העשור השני לחיים. עם זאת, נודע בספרות הרפואית שהמחלה יכולה להופיע מגיל ילדות ועד זקנה.
האבחון נעשה על ידי צילום רנטגן, MRI או אולטרה-סאונד (US).
היסטוריה

המחלה תוארה לראשונה על ידי אלפרד ה. פרייברג (Alfred H. Freiberg) בשנת 1914. הוא מצא שישה מקרים של נשים צעירות (רובן עד גיל 18) אשר התלוננו על כאב בכף הרגל באזור מפרק המסרק השני. הן צלעו וחשו אי נוחות כללית בכף הרגל. לכולן היו ממצאי רנטגן דומים: קריסה של משטח העצם במפרק המסרק השני.
אטיולוגיה

עצמות המסרק הן ארוכות וממוקמות בין עצמות שורש כף הרגל לבין עצמות הגלילים (עצמות אצבעות כף הרגל). לכל עצם מסרק שלושה חלקים ותפקידה הוא לתמוך במשקל הגוף וליצור בסיס יציב להליכה או ריצה.
המחלה מתפתחת בדרך כלל בעצם המסרק השנייה אבל יכולה להופיע בכל עצם מסרק אחרת. הפתופיזיולוגיה לשחיקה של קצה העצם המעוגל (אפיפיזה) במפרק בין ראש המסרק לבסיס האצבע אינה ידועה, אך מחקרים מצביעים על שילוב של פגיעה בכלי הדם, נטייה גנטית וביומכניקה שונה. הפרעה באספקת הדם לראשי המסרקים גורמת לספיגה של עצם תת-סחוסית וקריסה קלה של מרכז קליפת העצם במפרק. בהמשך מתפתחים זיזים צדיים ותיכוניים סביב קליפת העצם השקועה. עם התפתחות המחלה העצם השקועה מתנתקת והופכת להיות גוף חופשי. בשלב האחרון, ראש העצם נעשה שטוח, הגוף החופשי לעיתים כבר נספג ומתפתחים שינויים ניווניים.
טיפול במחלה

הטיפול הראשוני הוא בדרך כלל מספר שבועות של מנוחה לכף הרגל.
חימום או קירור כף הרגל, עיסוי ומתיחת החלק הקדמי של הרגל, דיקור ו us סביב הרקמות הרכות - כל אלה להגברת זרימת הדם במקום, להפחתת הכאבים ולהורדת נוקשות השרירים.
שימוש בנעליים רחבות ובמדרסים עם הגבהה מתחת לעצמות המסרק להקלת העומס על המפרקים בבסיס האצבעות.
תרגילי מתיחה וחיזוק של שרירי כף הרגל ושרירים אחוריים של השוק.
תרופות להפחתת כאב ודלקת.
במקרים נדירים תבוצע פעולה כירורגית.
ראו גם

כרית כף הרגל
אצבעות כף הרגל
עצמות המסרק (כף הרגל)
הערות שוליים

1 2  TheMedical - אתר הרופאים של ישראל | נמק אווסקולרי בכף הרגל ובקרסול, באתר www.themedical.co.il
↑  כאבים בכריות כף הרגל | מחלת פרייברג | Freiberg's Disease, באתר עקב אכילס
↑  מחלת פיירברג\ footlab, באתר www.footlab.co
↑  מחלת פיירברג | אריאל אורתופדיה מתקדמת בע"מ, באתר Ariel Orthopedic, ‏2024-02-29
מדבר ויקטוריה הגדול

| --- | --- |

 מידע כללי
 סוג:  מדבר, bioregion, אזור אקולוגי, IBRA bioregion 
 על שם:  ויקטוריה, מלכת הממלכה המאוחדת 
 נתונים ומידות
 רוחב:  700 ק"מ 
 שטח:  348,750 קמ"ר 
 מיקום
 מיקום:  אוסטרליה המערבית, אוסטרליה הדרומית 
 קואורדינטות:  29°09′08″S 129°15′35″E﻿ / ﻿29.152222222222°S 129.25972222222°E﻿ / -29.152222222222; 129.25972222222
 מדבר ויקטוריה הגדול באדום על מפת אוסטרליה
 מדבר ויקטוריה הגדול באדום על מפת אוסטרליה
 
מדבר ויקטוריה הגדול הוא המדבר הגדול ביותר באוסטרליה והוא חוצה שני אזורים ביבשת, אוסטרליה המערבית ואוסטרליה הדרומית.
מיקום ותיאור

מדבר ויקטוריה הגדול, המדבר הגדול ביותר מכל מדבריות אוסטרליה, מכיל דיונות חול רבות, ערבות יבשות, אבני מדבר ואגמי מלח. רוחבו (ממערב למזרח) מעל 700 קילומטרים והוא מכסה שטח של 348,750 קילומטרים רבועים. אזור שיחים ויערות נמצא ממערב למדבר, צפונית-מערבית אליו נמצא מדבר החול הקטן, מצפון מדבר גיבסון וממזרח מדבר טירארי. כמות המשקעים במדבר אינה עקבית ונעה בין 200 ל-250 מילימטרים בשנה. סופות ברקים נפוצות במדבר זה, הן מתרחשות בקירוב מדי חודש או בקצב של 15–20 סופות בשנה. הטמפרטורות בקיץ נעות מ-32 עד 40 מעלות צלזיוס ואילו בחורף הטמפרטורות נופלות ונעות בין 18 ל-23 מעלות.
מידע נוסף

על אף שמדבר ויקטוריה נמצא באזור מרוחק וצחיח, ישנים כבישי עפר העוברים בשטחו. כמו כן, באזורים שונים שלו מתגוררים שבטי אבוריג'ינים ובהם הם מהווים רוב אבוריג'יני באוסטרליה. תושבי המדבר בריאים בממוצע יותר מאבורג'ינים באזורים אחרים של אוסטרליה.
בשנות החמישים ובשנות השישים אנגליה ביצעה ניסויים בנשק גרעיני והטילה במדבר פצצות שהשאירו בשטח פסולת גרעינית ושיירי פלוטוניום-239.
בשנת 1875, הבריטי ארנסט ג'ילס נהיה לאירופאי הראשון שחצה את המדבר. הוא זה שהעניק את השם למדבר על שם מי שהייתה דאז שליטת הממלכה המאוחדת, המלכה ויקטוריה.
צמחי וחיות המדבר

בשל החום העז והאדמה היבשה, רק צמחי מדבר עמידים ביותר יכולים לגדול במדבר ויקטוריה. מרבית צמחיית המדבר הם שיחים כהים ונמוכי קומה דוגמת Eucalyptus gongylocarpa ו-Eucalyptus youngiana.
תנאיו הקשים של המדבר אינם מאפשרים קיום למיני בעלי חיים רבים ועל כן ניתן למצוא בו בעיקר ציפורים ומכרסמים. אולם, תנאיו מהווים תנאים מיטביים ללטאות ולחיות כיס דוגמת חומט המדבר הגדול, טאיפן מרחבי המרכז ומולגרה זנב-מברשת. מרבית החיות מתחבאות בחול בשעות היום ויוצאות לאוכל ולהתקרר בשעות הלילה, דוגמת הצפרדע סיקלורנה פלטיצפלה. בין העופות שניתן למצוא במדבר ניתן למנות את המין ליפואה מצויה. טורפי המדבר הם דינגו, כוח אוסטרלי וכוח החולות.
מדבר געשי

מדבר געשי בסמוך להר הגעש הקלה שבאיסלנד
מדבר געשי הוא אזור מדברי הנעדר צמחייה בשל פעילות געשית. המונח מתייחס בדרך כלל לאזורים נרחבים דוגמת המדבריות במתחם הגעשי פויווה-קורדון קאויה שבהרי האנדים בצ'ילה ורמות האיסלנדיות המכסות את מרבית פנים איסלנד (למשל; באזור הר הגעש הקלה).
היווצרות וסיבות

במדבריות געשיים קיימים משקעים המאפשרים את קיומה של צמחייה, אך הם כמעט נעדרים אותה לגמרי בשל החלחול המהיר של מים אל עומק האדמה וכיסוי חוזר ונִשְׁנֶה של פני הקרקע בטפרה לאחר התפרצויות געשיות.
גורם נוסף להיווצרות מדבר געשי הוא פליטת הגז גופרית דו-חמצנית מהרי געש. דוגמה לכך מהווה מדבר קאו (Kaʻū Desert) – שטח נטול צמחייה לחלוטין השוכן מדרום מערב לקלדרה של הר הגעש הפעיל קילוואה באי הוואי במדינה הוואי שבארצות הברית. אף שבאזור זה יורדים גשמים מרובים (מעל ל-1,000 מ"מ גשם בשנה), הרי שהתגובה הכימית בין הגופרית הדו-חמצנית ללחות באוויר יוצרת טיפות של חומצה גופריתית, הנושרות לקרקע כגשם חומצי שערך ה-pH שלו מגיע לרמה של 3.4 על הקרקע. החומציות הגבוהה של המים מונעת היווצרות צמחייה באזור זה.
הקרקע במדבר געשי מאופיינת בהיעדר עושר מינרלי בשל הבְּלָיָה הכימית  הנגרמת על ידי אקלים קר או טפרה פלסית עמידה.
תהליך הפיך

על אף התנאים הקשים, מצב זה הפיך ועשויה להתרחש התחדשות של צמיחה, כפי שקרה במדבר הגעשי בפסגת הר הגעש פוג'י ביפן – שם התחדשה צמיחתו של Reynoutria japonica,‏ עשב רב שנתי האופייני למזרח אסיה ומצוי באופן טבעי ביפן, בסין ובקוריאה.
הערות שוליים

↑  התחדשות צמחייה בהר פוג'י
מדבר נמיב

מדבר נמיב הוא מדבר באפריקה הדרומית, המשתרע לאורך רצועת החוף במערב נמיביה ובדרום מערב אנגולה, בין האוקיינוס האטלנטי למתלול נמיב. מקור השם "נמיב" בשפת הנאמה, ופירושו "מקום נרחב". בשנת 2013 הוכרז שטח של 30,777 קמ"ר מהמדבר כאתר מורשת עולמית בשם "ים החול נמיב".
גאוגרפיה וגאולוגיה

המדבר מתפרש על פני שטח של 80,900 קמ"ר ונמתח לאורך 1,600 קילומטרים במקביל לחופה של נמיביה עם האוקיינוס האטלנטי. רוחבו של המדבר נע בין 50 ל-160 קילומטרים. חלקו הצפוני של מדבר נמיב, החל מגבול המדינות נמיביה ואנגולה ועד למרחק של 450 קילומטרים בכיוון צפון ממנו, נקרא בשם מדבר מוסאמנדס (Moçâmedes). ממזרח למדבר נמיב, ובעיקר בקרבה לחלקו הדרומי, שוכן מדבר קלהארי.
בין 55 ל-80 מיליון שנים של מזג אוויר צחיח וצחיח למחצה הפכו אותו למדבר העתיק ביותר בעולם.
ממוצע המשקעים השנתי במדבר עומד על 5 מילימטרים במערב ועד 85 מילימטרים בגבולותיו המזרחיים של המדבר.
גאולוגיית המדבר מורכבת מימות חול בסמוך לרצועת החוף, וממישורי חצץ והרים מרוחקים ופזורים בעומק היבשה. דיונות החול במדבר נמיב אשר מספר מהן משתרעות אף עד לאורך של 32 קילומטרים הן השניות בגודלן בעולם, לאחר דיונות החול שבמדבר בדאין חרן שבסין. מספר נחלים עוברים במדבר נמיב, אך כל אלו שמדרום לנהר קונני (Cunene) שמהווה את חלקו המערבי של גבול אנגולה-נמיביה ועד לנהר אורנג' המהווה את הגבול בין נמיביה לדרום אפריקה, הם כולם נחלי אכזב ומים זורמים בהם רק לאחר סופות הגשם של הקיץ.
רובו של מדבר נמיב מוגדר כפארק לאומי, פארק נמיב-נאוקלופט. הפארק משתרע על פני שטח של 49,768 קמ"ר משטחי מדבר נמיב ומסיב הרי נאוקלופט (Naukluft) באזור מרכז נמיביה, ובכך הוא נחשב לשמורת הטבע למערכת האקולוגית, במקום גידולה הטבעי, הגדולה ביותר באפריקה והרביעית בגודלה בעולם. חלקו המפורסם ביותר של הפארק הוא מדבר המלח והחרסית סוסוסבלאי (Sossusvlei), שהוא גם אחת מאטרקציות התיירות המובילות בנמיביה.
החי והצומח

מרבית הפאונה במדבר נמיב היא ממערכת פרוקי הרגליים כמו עקרבים או נמלת המרוץ וממספר מיני חיות קטנות המסוגלות לשרוד באמצעות כמויות מים מועטות ביניהם בולטים זיקית נאמאקה המותאמת לחיים במדבר שלא כדרך זיקיות, ונחש עכן הנע עם גופו כלפי מעלה כך שלא ייגע בחול הלוהט בשל החום הקיצוני ששולט שם, וכמוהו עושה גם לטאה שטוחת-אף שמרימה שתי רגליים בכל פעם שהיא הולכת ומחליפה אותם לסירוגין. יצור נוסף ייחודי הוא החפרפז שהוא חפרפרת חול האנדמית למדבר ונעה בתוך החול כך שהיא נראית כמו נחש. בצפון האזור ניתן למצוא גם בעלי חיים גדולים יותר. בין בעלי החיים במדבר ניתן למצוא מספר זנים לא רגילים של בעלי חיים, וביניהם: קטת נמקוואה, אנטילופות מהמין דלגן ומהמין ראם הצבי, בבון, סוריקטה, זברת הרים ותן שחור. בחלקים מסוימים של המדבר ניתן למצוא פילים מדבריים ואריות נמיב ובאזור החוף ישנם דובי ים מהמין דוב ים איוני וטורף הגורים שלהם צבוע חום.
למספר מיני חיפושיות אנדמיים במדבר נמיב, כגון חיפושית מדבר נמיב, ישנן תבניות מיוחדות על כנפי החפיה ובהן גבשושיות הידרופוביות ושקעים הידרופיליים אשר מנקזים את טיפות הטל המתעבות מהלחות שבערפל הבוקר הישר לתוך פיהן. חיפושיות מהמין Lepidochora discoidalis טוות קורים לאיסוף טיפות טל. בין הצמחים הייחודיים למדבר נמיב, ניתן למצוא את הצמח האנדמי למדבר זה, הולויטשיה. בעוד שבמרבית שטחי המדבר אין צמחייה, בגבולו המזרחי של המדבר ניתן למצוא דשא, שיחים וצמחים בעלי מחזור חיים קצר, ובאזור החוף ישנם צמחים סוקולנטים וחזזיות.
נוכחות אנושית

המדבר כמעט ואינו מיושב, התנועה בו קשה מאוד, יש בו התיישבויות קבע דוגמת ססריאם (Sesriem), הסמוכה לסוסוסבלאי והידועה כשער הכניסה לפארק הלאומי, שם יש דיונות חול הנישאות לגובה 300 מטרים. בגבולות המדבר, על חוף האוקיינוס האטלנטי, יש מספר יישובים, בהם העיירה מפרץ וולביס (Walvis Bay) הקרויה על שם המפרץ בו היא שוכנת, העיר סווקופמונד השוכנת מצפון לשפך נהר הסווקופ (Swakop) ועיירת הנמל לידריץ בדרום רצועת החוף של נמיביה. כמו כן, העיר נמיבי (Namibe) בדרום-מערב אנגולה, שוכנת בסמוך לקצה מדבר נמיב. מספר שבטים של ילידים חיים במדבר נמיב, ובהם שבט ההימבה (Himba) ושבטי הנאמה (Nama) וההררו (Herero). במהלך רצח העם של ההררו והנאמה, בתחילת המאה ה-20, השלטון הקולוניאלי הגרמני השמיד כ-80% מאוכלוסיית ההררו ולפחות מחצית מאוכלוסיית הנאמה.
רסס המים הנישא באוויר מן הים והאוויר היבש של המדבר יוצרים ערפל כבד וזרמים חזקים בקרבת החוף אשר גורמים למלחים רבים לאבד את דרכם. החוף הצפוני של המדבר זרוע בשברי ספינות גם בעומק 50 מטרים לתוך המדבר. הדבר נובע מתופעה של התקדמות המדבר מערבה אל תוך הים.
מדבר נמיב הוא אזור חשוב לכריית טונגסטן, מלח ויהלומים.
בתחילת המאה ה-20 בדרום המדבר נבנתה טירת דוויסיב.
מבט פנורמי על מדבר נמיב
ראו גם

רצח העם של ההררו והנאמה
הערות שוליים

↑  World Wildlife Fund and National Geographic info sheet
1 2 3  Goudie, Andrew (2010). "Chapter 17: Namib Sand Sea: Large Dunes in an Ancient Desert".  In Migoń, Piotr (ed.). Geomorphological Landscapes of the World. New York, NY: Springer. pp. 163–169.
1 2  Spriggs, Amy. "Namib desert (AT1315)". Wild World. World Wildlife Fund. נבדק ב-11 בדצמבר 2011. {{cite web}}:  (עזרה)
↑  Namib Naukluft Park באתר namibweb.com. (באנגלית)
| --- | --- |
בקרת זהויות :  NLI: 987007558260005171  LCCN: sh85089643  LNB: 000314104  VIAF: 3150030629110962622   WorldCat (עם VIAF): 3150030629110962622
מוזיאון חרבין להיסטוריה ותרבות יהודית

| --- | --- |

מוזיאון חרבין להיסטוריה ותרבות יהודית
 מידע כללי
 סוג:  מוזיאון להיסטוריה ותרבות יהודית
 מדינה:  הרפובליקה העממית של סין הרפובליקה העממית של סין
 קואורדינטות:  45°46′06″N 126°37′02″E﻿ / ﻿45.7684°N 126.6171°E﻿ / 45.7684; 126.6171
 he
 
מוזיאון חרבין להיסטוריה ותרבות יהודית (בסינית :哈尔滨犹太历史文化博物馆; בפיניין : Hā'ěrbīn Yóutài Lìshǐ Wénhuà Bówùguǎn) הוא מוזיאון להנצחת קהילת יהודי חרבין שבסין, מתחילת המאה העשרים ועד שנות ה-50 של המאה העשרים. המוזיאון ממוקם באתר בו ישב קודם לכן בית הכנסת החדש של חרבין (哈尔滨犹太新会堂). המוזיאון מציג מסמכים, תצלומים, סרטים ופריטים אישיים המתעדים את חייהם של חלק מיותר מ-20,000 התושבים היהודים בחרבין.
תערוכות

בקומה הראשונה של המוזיאון מוצגים תצלומים וציורים של כמה מבנים בחרבין שנבנו על ידי יהודים במחצית הראשונה של המאה ה-20.
התערוכות בקומה השנייה והשלישית מציגות את החינוך, התעשייה, האמנות והמוזיקה של יהודי חרבין.
ארכיטקטורה

בשנת 1918 המתחם נבנה כבית הכנסת החדש של חרבין, והוא היה בית הכנסת היה הגדול מסוגו בסין. בית הכנסת נסגר בשנות ה-50 של המאה ה-20 כאשר יהודים בחרבין עזבו ופנו ליעדים כמו ישראל, ארצות הברית ואוסטרליה. בשנת 2004 ממשלת עיריית חרבין שחזרה את סגנונו האדריכלי המקורי של בית הכנסת והסבה את המבנה לשמש כמוזיאון.
הערות שוליים

↑  "犹太新会堂". mafengwo.cn. אורכב מ-המקור ב-2 בספטמבר 2022. נבדק ב-4 באפריל 2019. {{cite web}}:  (עזרה)
מוזיקת דריל

| --- | --- |
 מקורות סגנוניים:  היפ הופ • טראפ • גאנגסטה ראפ • הארדקור היפ הופ • פוטוורק
 מקורות תרבותיים:  תחילת העשור השני של המאה ה-21, שיקגו, ארצות הברית
 מוצא:  ארצות הברית 
 כלים:  סינתיסייזר, סמפלר, Roland TR-808 (אנ')
 פופולריות מיינסטרים:  בריטניה • קנדה • ארצות הברית
 
מוזיקת דריל (באנגלית: Drill music) היא תת-ז'אנר של מוזיקת היפ הופ שמקורה בצפון שיקגו בתחילת העשור השני של המאה ה-21. הסגנון מאופיין בתוכנו הלירי האפל, האלים והניהליסטי שלו והקצב המושפע ממוזיקת טראפ.
דריל התקדם למיינסטרים האמריקאי באמצע 2012, בעקבות הצלחתם של ראפרים ומפיקים כגון יאנג צ'ופ (אנ'), צ'יף קיף, ליל דורק, פרדו סנטנה (אנ'), SD וליל ריס (אנ'), להם היו מעריצים מקומיים רבים ונוכחות משמעותית באינטרנט. תשומת הלב התקשורתית והחתמתם של מוזיקאי דריל בחברות תקליטים קרו לאחר מכן. אמנים מהז'אנר צוינו לשבח בזכות סגנון הליריקה שלהם וההתאגדות שלהם עם תוכן לירי על פשע בשיקגו.
תת-ז'אנר אזורי, דריל בריטי (אנ'), התפתח בלונדון, במיוחד באזור בריקסטון, החל משנת 2012. הדריל הבריטי עלה לגדולה באמצע העשור השני של המאה ה-21 והשפיע על התפתחות סצנות אזוריות אחרות באזורים שונים, כגון אוסטרליה, צרפת, אירלנד וניו יורק.
הערות שוליים

↑  Cho, Jaeki (7 בפברואר 2013). "Young Chop Talks Lex Luger, Chief Keef and Studio Habits". XXL. ארכיון מ-19 במאי 2013. נבדק ב-21 ביוני 2013. {{cite web}}:  (עזרה)
↑  Stehlik, Lucy (16 בנובמבר 2012), "Chief Keef takes Chicago's drill sound overground", The Guardian, ארכיון מ-12 באוקטובר 2013, נבדק ב-21 ביוני 2013 {{citation}}:  (עזרה)
1 2 3  Alphonse Pierre, 11 Songs That Define Chicago Drill, the Decade’s Most Important Rap Subgenre, Pitchfork (באנגלית אמריקאית)
↑  Leor Galil, Groundbreaking Chicago drill rapper Fredo Santana died this weekend, Chicago Reader (באנגלית)
↑  Drake, David (12 באוקטובר 2012), "Industry or In These Streets: When Superstars Meet Chicago's New Rap Scene", Complex, ארכיון מ-17 באוקטובר 2012, נבדק ב-23 ביוני 2013 {{citation}}:  (עזרה)
↑  Fazal, Mahmood (1 באוגוסט 2019). "Behind The Scenes With OneFour: Australia's First Drill Rappers". Vice Australia. ארכיון מ-7 באוגוסט 2019. נבדק ב-30 בדצמבר 2019. {{cite news}}:  (עזרה)
↑  Dunn, Frankie; Gannon, Colin (21 בנובמבר 2018). "could irish drill music be the next big thing?". I-D (באנגלית). ארכיון מ-15 ביולי 2019. נבדק ב-7 באוגוסט 2019. {{cite web}}:  (עזרה)
↑  "Remembering Pop Smoke, the US rapper who introduced the UK drill sound to New York". The Independent (באנגלית). London, England: Independent Print Ltd. 15 במרץ 2020. נבדק ב-26 ביולי 2020. {{cite web}}:  (עזרה)
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
מיכאי רומן (1992)

מיכאי אלכסנדרו רומן (ברומנית: Mihai Alexandru Roman; נולד ב-31 במאי 1992) הוא כדורגלן רומני המשחק בפטרולול פלוישט.
קריירה

רומן התחיל את הקריירה שלו באוניברסיטטה קראיובה מליגת העל הרומנית. בקיץ 2011 הצטרף לפטרולול פלוישט בה לא צבר דקות משחק רבות ובקיץ שלאחר מכן הושאל לאוניברסיטטה קלוז'. בקלוז' רשם רק הופעה אחת בליגה ולכן בינואר 2013 הצטרף לטורנו סווארין בה כבש את שער הבכורה שלו בקריירה בניצחון 0–2 נגד גז מתאן מדיאש. בתום העונה המועדון הפסיק את פעילותו ורומן חתם בסגאטה נבודאר העולה החדשה לליגת העל. בתום העונה ירדה סגאטה לליגה השנייה ורומן עזב את המועדון וחתם בפאנדורי טרגו ז'יו.
בפאנדורי היה רומן מלך שערי הקבוצה וסגן מלך השערים של הליגה כולה עם 16 שערים ב-32 משחקים. בנוסף הגיע עם המועדון לגמר הגביע הרומני. את עונת 2015/2016 התחיל בפאנדורי ואף הבקיע 4 שערים ב-9 משחקים, אך לקראת סיום חלון העברות של קיץ 2015 חתם בניימכן מליגת העל ההולנדית. ב-11 באוגוסט 2016 הושאל למכבי פתח תקווה עד לסיום העונה. ב-30 ביוני 2017 חתם בCSU קראיובה. ב-16 בפברואר 2018 הושאל לפולי טימישוארה.
הערות שוליים

↑  רותם רוזנסקי, ‏"מי שלא טוב - לא יהיה פה. נצרף עוד שחקנים", באתר ONE‏, 11 באוגוסט 2016
↑  העברות בעולם, 30.6: ברצלונה רכשה בחזרה את ג'רארד דאולופאו מאברטון, באתר וואלה, 30 ביוני 2017
ערך זה הוא קצרמרבנושא כדורגלנים ובנושא רומנים. אתם מוזמנים לתרום לוויקיפדיה ו.
מוזס סימון

מוזס דאדי-אג'אלה סימון (באנגלית: Moses Daddy-Ajala Simon; נולד ב-12 ביולי 1995) הוא כדורגלן ניגרי המשחק כחלוץ במועדון נאנט מהליג 1 ובנבחרת ניגריה.
קריירת מועדונים > קריירה מוקדמת

סימון נולד בג'וס שבניגריה והוא גדל באקדמיית הנוער של GBS, כבר בגיל 18 שמו נקשר עם מספר מועדונים, וב-10 במאי 2013, פורסם שסימון חתם על הסכם טרום חוזי באייאקס ויצטרף אליהם לאימוני קדם העונה. הוא ערך את הופעתו הראשונה עבור אייאקס ב-13 ביולי 2013 במשחק קדם עונה מול דה חראפסחאפ, עלה מהספסל וכבש את השער השלישי והאחרון בדקה ה-64 של המשחק בניצחון של אייאקס 3–0. הוא הופיע במשחק קדם עונה נוסף ב-17 ביולי, כששיחק בקבוצת המילואים של אייאקס, ואף כבש את השער השני בניצחון של אייאקס 5–0 על פורשוטן 97'. אך ב-25 ביולי 2013, הוכרז שאייאקס לא תחתים את סימון.
קריירת מועדונים > א.ס. טרנצ'ין

לאחר ההודעה על שחרורו מסגל אייאקס החלו דיונים עם א.ס. טרנצ'ין, קבוצת בת של אייאקס בסלובקיה.  ב-13 בינואר 2014, חתם סימון על חוזה לשלוש שנים בטרנצ'ין מליגת העל הסלובקית. ואת הופעת הבכורה שלו הוא ערך ב-1 במרץ 2014 כשנכנס כמחליף בניצחון 2–1 על מ.ש.ק. ז'ילינה במסגרת הליגה. ב-22 במרץ כבש סימון את שער הבכורה שלו במועדון בתיקו 1–1 מול ניטרה. ואת עונת הבכורה שלו במועדון הוא סיים עם 7 שערים ב-14 הופעות, וסייע לטרנצ'ין לסיים במקום השני בליגה שזיכה אותה בכרטיס לליגה האירופית. ב-17 ביולי 2014 ערך סימון את הופעת הבכורה האירופית שלו וכבש שלושער בניצחון 4–0 של טרנצ'ין על וויבודינה נובי סאד מסרביה במסגרת שלב המוקדמות השני של הליגה האירופית. עד ינואר כבש סימון 10 שערים ב-25 הופעות בכל המסגרות, מה שגרר מלחמת הצעות בין המועדונים הירנפיין מהולנד וגנט מבלגיה.
קריירת מועדונים > גנט

ב-6 בינואר 2015, חתם סימון על חוזה לשלוש שנים בגנט מליגת העל הבלגית.  הוא ערך את הופעת הבכורה שלו בגנט ב-17 בינואר 2015 בניצחון 1–1 מול מוסקרון במסגרת הליגה.  בהופעתו השנייה במועדון שהתרחשה ארבעה ימים לאחר מכן הורחק סימון 30 שניות לאחר שנכנס למגרש בניצחון 1–0 על לוקרן במסגרת הגביע הבלגי.  ב-1 בפברואר 2015 כבש סימון את שער הבכורה שלו עבור גנט ואף המשיך לשלושער בתיקו 3–3 מול אותה לוקרן. הוא הפך במהירות לשחקן מפתח בהרכב ועזר לגנט לזכות באליפות היסטורית בסיום עונת 2014/2015 שזיכה אותה בכרטיס לליגת האלופות. כשהוא מסיים את העונה עם 7 שערים ב-17 הופעות בליגה. ב-16 ביולי 2015 בישל סימון את שער הניצחון בניצחון 1–0 של גנט בסופרקאפ הבלגי מול מחזיקת הגביע קלאב ברוז', וזכה בתואר השני שלו עם המועדון. ב-16 בספטמבר 2015 ערך סימון את הופעת הבכורה שלו בליגת האלופות בתיקו 1–1 עם ליון במסגרת מחזור הפתיחה של שלב הבתים. בעונתו השנייה במועדון קצב הכיבושים שלו ירד והוא סיים את העונה עם 3 שערים ב-41 הופעות בכל המסגרות. בעונתו השלישית במועדון כבש סימון 5 שערים ב-42 הופעות בכל המסגרות. ובעונתו הרביעית והאחרונה בקבוצה כבש סימון 6 שערים ב-33 הופעות בכל המסגרות.
קריירת מועדונים > לבאנטה

ב-6 באוגוסט 2018, חתם סימון על חוזה ל-5 שנים בלבאנטה מהלה ליגה. ב-23 בספטמבר 2018 ערך סימון את הופעת הבכורה שלו בקבוצה ובלה ליגה כשנכנס כמחליף בהפסד 2–6 לסביליה הוא גם כבש את שער הבכורה שלו עבור המועדון במשחק זה. אך היה זה שערו היחיד עבור המועדון. כשאת העונה סיים עם שער בודד ב-23 הופעות בכל המסגרות.
קריירת מועדונים > נאנט

ב-15 באוגוסט 2019, הושאל סימון לנאנט מהליג 1. ב-24 באוגוסט 2019 ערך סימון את הופעת הבכורה שלו ואף כבש את שער הבכורה שלו עבור המועדון בניצחון 2–1 על אמיין. בסיום העונה הפעילה נאנט את אופציית הרכישה שלה וסימון חתם על חוזה לארבע שנים במועדון,  לאחר שסיים את העונה עם 9 שערים ב-30 הופעות בכל המסגרות אליהם הוסיף גם 5 בישולים. בעונתו השנייה בקבוצה כבש סימון 6 שערים ב-36 הופעות בכל המסגרות, נאנט סיימה במקום ה-18 בליגה והתמודדה בפלייאוף ירידה נגד טולוז שסיימה שלישית בליג 2 אך הצליחה לשרוד בליגה לעונה נוספת. את עונתו השלישית בקבוצה עונת 2021/2022 סיים סימון עם 6 שערים ב-34 הופעות בכל המסגרות וזכה בתואר הראשון שלו עם נאנט כשהקבוצה זכתה בגביע הצרפתי וזכתה בכרטיס לליגה האירופית. את עונת 2022/2023 סיים סימון עם 5 שערים ב-46 הופעות בכל המסגרות. לאחר שפתח בצורה מוצלחת את עונת 2023/2024, ב-22 בדצמבר 2023, חתם סימון על הארכת חוזהו בנאנט עד 2026.
קריירה בינלאומית

ב-25 במרץ 2015 ערך סימון את הופעת הבכורה שלו בנבחרת הבוגרת של ניגריה במשחק ידידות שהסתיים בהפסד 0–1 לאוגנדה. ב-8 בספטמבר 2015 כבש סימון כבש את שער הבכורה שלו עבור הנבחרת בניצחון 2–0 על ניז'ר במסגרת משחק ידידות.  הוא זומן לסגל המורחב של ניגריה לקראת אולימפיאדת ריו 2016 אך לא נכלל בסגל המצומצם שזומן לתחרות. במאי 2018, הוא נכלל בסגל הראשוני של ניגריה לקראת מונדיאל 2018 ברוסיה. עם זאת, הוא נופה מהסגל הסופי בעקבות פציעה. הוא נכלל בסגל נבחרת ניגריה לגביע אפריקה לאומות 2019 והופיע ב-5 משחקים במסגרת הטורניר בו הגיעה ניגריה עד חצי הגמר. הוא נכלל בסגל נבחרת ניגריה לגביע אפריקה לאומות 2021 והבקיע שער אחד בארבע הופעות בטורניר. הוא נכלל בסגל נבחרת ניגריה לגביע אפריקה לאומות 2023 והופיע ב-7 משחקים בטורניר בו הפסידה ניגריה בגמר למארחת חוף השנהב.
סטטיסטיקות קריירה > מועדונים

מעודכן ל-17 במרץ 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | אחר> הופעות | אחר> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- |
| א.ס. טרנצ'ין | 2013/2014 | ליגת העל הסלובקית | 14 | 7 | – | – | – | – | – | – | 14 | 7 |
| א.ס. טרנצ'ין | 2014/2015 | ליגת העל הסלובקית | 19 | 6 | 2 | 1 | 4 | 3 | – | – | 25 | 10 |
| א.ס. טרנצ'ין | סה"כ | סה"כ | 33 | 13 | 2 | 1 | 4 | 3 | 0 | 0 | 39 | 17 |
| גנט | 2014/2015 | ליגת העל הבלגית | 17 | 7 | 3 | 0 | – | – | – | – | 20 | 7 |
| גנט | 2015/2016 | ליגת העל הבלגית | 32 | 3 | 3 | 0 | 5 | 0 | 1 | 0 | 41 | 3 |
| גנט | 2016/2017 | ליגת העל הבלגית | 30 | 5 | 2 | 0 | 10 | 0 | – | – | 42 | 5 |
| גנט | 2017/2018 | ליגת העל הבלגית | 29 | 6 | 2 | 0 | 2 | 0 | – | – | 33 | 6 |
| גנט | סה"כ | סה"כ | 108 | 21 | 10 | 0 | 17 | 0 | 1 | 0 | 136 | 21 |
| לבאנטה | 2018/2019 | לה ליגה | 19 | 1 | 4 | 0 | – | – | – | – | 23 | 1 |
| לבאנטה | סה"כ | סה"כ | 19 | 1 | 4 | 0 | 0 | 0 | 0 | 0 | 23 | 1 |
| נאנט (מושאל) | 2019/2020 | ליג 1 | 26 | 5 | 2 | 1 | – | – | 2 | 3 | 30 | 9 |
| נאנט | 2020/2021 | ליג 1 | 33 | 6 | 1 | 0 | – | – | 2 | 0 | 36 | 6 |
| נאנט | 2021/2022 | ליג 1 | 30 | 6 | 4 | 0 | – | – | – | – | 34 | 6 |
| נאנט | 2022/2023 | ליג 1 | 34 | 5 | 3 | 0 | 8 | 0 | 1 | 0 | 46 | 5 |
| נאנט | 2023/2024 | ליג 1 | 22 | 3 | 0 | 0 | – | – | – | – | 22 | 3 |
| נאנט | סה"כ | סה"כ | 145 | 25 | 10 | 1 | 8 | 0 | 5 | 3 | 168 | 29 |
| סה"כ קריירה | סה"כ קריירה | סה"כ קריירה | 305 | 60 | 26 | 2 | 29 | 3 | 6 | 3 | 366 | 68 |
סטטיסטיקות קריירה > נבחרת

מעודכן ל-26 במרץ 2024
| נבחרת | שָׁנָה | הופעות | שערים |
| --- | --- | --- | --- |
| ניגריה | 2015 | 8 | 3 |
| ניגריה | 2016 | 5 | 0 |
| ניגריה | 2017 | 5 | 1 |
| ניגריה | 2018 | 3 | 0 |
| ניגריה | 2019 | 12 | 1 |
| ניגריה | 2020 | 2 | 0 |
| ניגריה | 2021 | 8 | 0 |
| ניגריה | 2022 | 12 | 2 |
| ניגריה | 2023 | 7 | 2 |
| ניגריה | 2024 | 10 | 0 |
| סה"כ | סה"כ | 72 | 9 |
תארים

גנט
ליגת העל הבלגית: 2014/2015
הסופר קאפ בלגי: 2015
נאנט
הגביע הצרפתי: 2021/2022